कोटपुतली-बहरोड़ जिला
कोटपूतली-बहरोड़ जिला भारत के राजस्थान राज्य के उत्तर पूर्वी क्षेत्र में स्थित सन 2023 में नवीन स्थापित 17 जिलों में से एक है। । अलवर जिले और तत्कालीन जयपुर जिले से अलग की हुई आठ तहसीलों - कोटपूतली , बहरोड़ , नीमराणा , बानसूर , विराटनगर , माँढण , पावटा व नारायणपुर से बने इस जनपद की अधिकारिक स्थापना 7 अगस्त 2023 को हुई थी। बैराठ इस जिले के प्राचीनतम क्षेत्र में से है जिसका जिक्र पौराणिक कथाओं में कई जगह पर मिलता है, जो कभी मत्स्य साम्राज्य की राजधानी था एवं मौर्य वंश के सम्राट अशोक के नाम - प्रियदशी के बारे में भी इस जिले के भाब्रू में मिले शिलालेख से पता चलता है । इस जिले के एक बड़े क्षेत्र को आमतौर पर "राठ" के रूप में जाना जाता है जिसमें बहरोड़, नीमराणा, माँढण, बानसूर व मुण्डावर तहसीलें आती है जिसमे से मुण्डावर तहसील का अब नवगठित खैरथल-तिजारा जिले में विलय कर दिया गया । अन्य संदर्भ में इसे 'साबी-कांठा' भी कहा जाता है, अर्थात जो साबी नदी के तट के इर्द-र्गिद स्थित है।